S-212/2015

Mál þetta, sem þingfest var 3. júní sl. og dómtekið 10. júní sl., var höfðað með ákæru lögreglustjórans á höfuðborgarsvæðinu, dagsettri 19. maí 2015, á hendur V-x-x S-x-x, kt. 000000-0000, Spóahólum 2, Reykjavík og J-x-x Z-x-x, kt. 000000-0000, Fannborg 1, Kópavogi.

„Fyrir þjófnað með því að hafa laugardaginn 6. desember 2014 í verslun Elko, Skógarlind 2, Kópavogi, í félagi stolið þremur PS4 tölvuleikjum, PSN live vard og PS4 hleðslustöð, samtals að verðmæti 53.775 kr.

Telst brot þetta varða við 1. mgr. 244. gr. almennra hegningarlaga nr. 19/1940.

Þess er krafist að ákærðu verði dæmdir til refsingar og til greiðslu alls sakarkostnaðar.“

Ákærði J-x-x kom fyrir dóminn við þingfestingu málsins og óskaði ekki eftir verjanda. Játaði ákærði skýlaust sök.

Þann 10. júní sl. mætti ákærði V-x-x fyrir dóminn ásamt verjanda sínum, G-kk-þgf S-x-x R-kk-þgf hdl. Játaði ákærði skýlaust sök.

Með því að ákærðu hafa játað brot sitt skýlaust og dómari taldi ekki ástæðu til að draga í efa að játning þeirra væri sannleikanum samkvæm var farið með málið að hætti 1. mgr. 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun refsingar. Ákærðu kröfðust vægustu refsingar og að málskostnaður verði greiddur úr ríkissjóði.

Játning ákærðu er í samræmi við önnur gögn málsins og verða þeir því sakfelldur fyrir brot sitt, sem er réttilega fært til refsiákvæða í ákærunni.

Brotaferill ákærða J-x-x hefur ekki áhrif við ákvörðun refsingar nú. Með vísan til játningar ákærða, sakaferils hans svo og þess að hann braut af sér í félagi við annan, sbr. 2. mgr. 70. gr. laga nr. 19/1940, er refsing hans ákveðin fangelsi í þrjátíu daga en rétt þykir að fresta fullnustu refsingarinnar og skal hún niður falla að liðnum tveimur árum, haldi ákærði almennt skilorð 57. gr. almennra hegningarlaga nr. 19/1940 frá birtingu dóms þessa. Enginn sakarkostnaður hlaust af þætti ákærða J-x-x.

Samkvæmt sakavottorði ákærða V-x-x á hann nokkurn sakaferil að baki frá árinu 2013. Á árinu 2013 var ákærði tvisvar sinnum dæmdur til fangelsisvistar fyrir auðgunarbrot. Á árinu 2014 var ákærði dæmdur í fangelsi m.a. fyrir auðgunarbrot. Þá var ákærði dæmdur þann 13. febrúar 2015 í þriggja mánaða fangelsi fyrir ölvunarakstur og að aka sviptur ökuréttindum. Verður ákærða því gerður hegningarauki nú með vísan til 78. gr., sbr. 77. gr. almennra hegningarlaga nr. 19/1940. Með vísan til 2. mgr. 244. gr. laga nr. 19/1940, i.f. og 2. mgr. 70. gr. sömu laga, er refsing ákærða nú ákveðin fangelsi í þrjá mánuði. Ákærði verður einnig dæmdur til greiðslu sakarkostnaðar sem er þóknun skipaðs verjanda síns, G-kk-ef S-x-x R-kk-ef hdl., sem eru hæfilega ákveðin 122.760 krónur að meðtöldum virðisaukaskatti.

Á-kvk-nf G-kvk-nf kveður upp dóm þennan.

D ó m s o r ð :

Ákærði, V-x-x S-x-x, sæti fangelsi í þrjá mánuði.

Ákærði J-x-x Z-x-x sæti fangelsi í þrjátíu daga en fresta skal fullnustu refsingarinnar og skal hún niður falla að liðnum tveimur árum frá birtingu dóms þessa haldi ákærði almennt skilorð 57. gr. almennra hegningarlaga nr. 19/1940.

Ákærði V-x-x greiði þóknunar skipaðs verjanda síns, G-kk-ef S-x-x R-kk-ef hdl., 122.760 krónur. Hefur þá verið tekið tillit til virðisaukaskatts.

Á-kvk-nf G-kvk-nf.